Temeljem članka 49. Statuta Općine Martijanec („Službeni vjesnik Varaždinske županije“ br. 10/13, 24/13, 18/18, 9/20, 14/21, 14/23) **općinski načelnik Općine Martijanec** **podnosi**

# **Izvješće**

# **o radu načelnika od 1.1.2023. – 30.6.2023. godine**

Tokom perioda između 1.1.2023. godine i 30.6.2023. u općini Martijanec realizirani su slijedeći projekti i provedene slijedeće aktivnosti.

Uz sufinanciranje Središnjeg državnog ureda za demografiju i mlade kroz poziv na prijavu projekata usmjerenih na poboljšanje materijalnih uvjeta u dječjim vrtićima u 2023. godini odobrena je 2. faza Uređenja okoliša i vanjskih terena, poligona i učionice na otvorenom kod dječjeg vrtića Vlakić Martijanec u iznosu od 25.437,38 eura, također putem istog državnog ureda osigurano je dodatnih 29.040,00 eura kao financijska potpora za održavanja i razvoj predškolske djelatnosti u 2023. godini.

Na javni poziv Ministarstva prostornog uređenja, graditeljstva i državne imovine prijavljeno je proširenje mjesnog groblja u Martijancu, te je za taj projekt odobreno 35.600,00 eura od strane Ministarstva.

Ministarstvo regionalnog razvoja i fondova Europske unije odobrilo je sufinanciranje multifunkcionalnog sportskog igrališta u Čičkovini sa 30.000,00 eura.

Fond za zaštitu okoliša i energetsku učinkovitost odobrio je putem javnog poziva za neposredno sufinanciranje provođenja izobrazno-informativnih aktivnosti o gospodarenju otpadom u okviru kružnog gospodarstva – EKO MARTIJANEC 1.116,83 eura. Isti fond je putem javnog poziva za neposredno sufinanciranje radnih podloga za izradu programa ublažavanja, prilagodbe klimatskim promjenama i zaštite ozonskog sloja (program) ili radnih podloga za izradu akcijskih planova energetski održivog razvoja i prilagodbe klimatskim promjenama (SECAP) i/ili izvješća o njihovoj provedbi odobrio iznos od 5.000,00 eura.

Ministarstvu turizma i sporta prijavljeni su projekti Interpretacijskog centra u Slanju za koji još uvijek nisu poznati rezultati, dok je Ministarstvo odobrilo projekt rekonstrukcije i opremanja teniskog terena u Martijancu i sufinancirati će ga sa 34.754,33 eura.

Na javni poziv Ministarstva unutarnjih poslova prijavljen je projekt pješačkog prijelaza i nogostupa u Slanju, isti nije odobren. Realizacija projekta predložena je i Hrvatskim cestama kako bi se podigla sigurnost cestovnog prometa na izrazito prometno opterećenoj cesti kroz Slanje.

Ministarstvu znanosti i obrazovanja prijavljena je adaptacija i opremanje dječjeg vrtića Vlakić Martijanec.

Proveden je i natječaj za financiranje projekta i programa udruga iz proračuna općine Martijanec.

Kod nogometnog igrališta NK Polet Martijanec izgrađene su tribine i uz sufinanciranje ŽNS Varaždin postavljen je sustav centralnog grijanja. Na sportskom objektu izrađena je fasada.

Putem javnog poziva sufinancirali smo nabavu loznih cijepova graševine – ukupno je sufinancirano 2200 komada.

U suradnji sa Gradskim društvom Crvenog križa Ludbreg provodi se projekt „Zajedno smo sigurni“.

Općina Martijanec primila je od Ministarstva prostornog uređenja, graditeljstva i državne imovine 1 prijenosno računalo i 1 računalni monitor s opremom. U okviru instrumenta „EU slijedeće generacije“ uveden je Mehanizam za oporavak i otpornost unutar kojeg su Republici Hrvatskoj bila raspoloživa bespovratna sredstva u okvirnom iznosu od 6,3 milijardi eura.

Posredstvom i financiranjem kroz Ministarstvo mora, prometa i infrastrukture odrađene su sanacije prometnica na području Općine Martijanec.

Tokom prvih šest mjeseci 2023. godine u nekoliko navrata imali smo izrazito nepovoljne vremenske neprilike koje su prouzročile poplave i pojavu klizišta te je proglašena elementarna nepogoda.

U suradnji s Hrvatskim vodama, Hrvatskim željeznicama i Hrvatskim cestama nastoje se sanirati sve problematične točke kako ne bi dolazilo do većih materijalnih šteta na kućama, gospodarskim zgradama, poljoprivrednim površinama i javnoj infrastrukturi.

Nastavljena je dobra suradnja sa susjednim i okolnim općina i gradovima na temu zbrinjavanja otpada, integriranog javnog prijevoza funkcionalnog spajanja i mogućnosti zajedničkog obavljanja djelatnosti iz domene jedinica lokalne samouprave.

KLASA: 024-01/19-03/19  
URBROJ: 2186-19-02-23-1  
Martijanec, 15. rujna 2023. godine

OPĆINSKI NAČELNIK

Branimir Nađ, mag.oec.